संसदमा गइसकेको विधेयक फिर्ता लिन मिल्दैन भन्ने सरकारी तर्क झन् मिल्दै मिलेन। जनताले आवाज उठाएका छन्। संसदले देश र जनताको पक्षमा नै निर्णय गर्ने हो। जनताको पक्षमा काम गर्न नमिल्ने पनि संसद हुन्छ र? यहाँ कोही कसैसँग झुकेको भन्ने अर्थ नै लाग्दैन। झुकेकै अर्थ लागेपनि लागोस्। किनकि जनतासँग झुक्न पाउनु झन् गर्व गर्ने कुरा हो। त्यसैले नियमावली अनुसार मिल्दैन भनेको हो भने त्यस्ता बेकामे नियमावली निलम्बन गरौं। आशा गरौं, अनशन तोडिएको समाचार आजै पढ्न पाइनेछ।
